**Generelle forflytningsbeskrivelser**

**Ben amb. 1  Fra seng til bækkenstol**

* Bækkenstolen køres ind i soveværelse
* Borgeren sætter sig nu op i sengen. Hæv evt. hovedgærde
* Amputationssejlet lægges på. Godt ned om enden (se illustration på sejlet)
* Hver enkelt ben strop lægges under begge ben
* Benstropperne føres gennem stropperne midt på amputationssejlet
* Liften hentes og sejlet kan nu sættes på liften
* Inden der liftes er det VIGTIGT at se efter om penis er i klemme
* Liften trækkes ud fra sengen (Spred benene på liften)
* Bækkenstolen køres ind under borgeren. Skråt mellem liftens ben
* Borgeren kan nu placeres i stolen, ved at bremse de to bagerste hjul og man skubber på benene

**Ben amp. 2 Fra bækkenstol/seng til kørestol**

* Bækkenstolen køres i soveværelset med ryggen til sengen
* Amputationssejlet lægges på. Godt ned om enden (se illustration på sejlet)
* Hver enkelt ben strop lægges under begge ben. Benstropperne føres gennem stropperne midt på amputationssejlet
* Inden der liftes er det VIGTIGT at se efter om penis er i klemme
* Liften hentes og sejlet kan nu sættes på liften
* Borger liftes op. Bækkenstolen køres væk
* Liften kan nu køres ind over seng
* Tøj og sejl kan ordnes
* Liften hentes og sejlet kan nu sættes på liften
* Liften trækkes ud fra sengen (Spred benene på liften)
* Kørestolen køres ind under borgeren. Skråt mellem liftens ben
* Borgeren kan nu placeres i stolen, ved at bremse hjulene og man skubber på benene

**Sideforflytning af borger med benamputation fra stol til seng v.h.a. glidebræt**

* Stolen placeres parallelt med sengen, således at det raske ben vender ind mod sengen
* Armlæn og fodstøtte ind mod sengen fjernes, og der placeres et glidebræt over stolens  hjul, og under den ene balle på borgeren
* Borgeren flytter sig selv ved små ryk og ved at bruge armlænet til at skubbe fra ved
* Når borgeren er i seng, anvendes modsatte sengehest til at borgeren kan gribe fat i og komme ind i sengen

**Beskrivelse af: Brug af drejetårn**

* Drejetårnet placeres foran borgeren
* Borgerens fødder placeres på de afmærkede steder
* Hjælperen står ansigt til ansigt med borger og sætter sin fod på drejetårnet
* Borgeren tager fat i håndtaget og hjælperen støtter borgeren ved skulderbladene
* Tæl til tre og borger rejser sig, hjælperen bruger vægtoverføring til bagerste ben
* Når borgeren står op, drejes tårnet, kørestolen stilles bag borgeren - og låses
Hjælper står igen ansigt til ansigt med borgeren, med det ene ben på tårnet og begge hænder på borgerens skuldre
* Borgeren sætter sig og hjælperen lader borgeren glide ud af sine hænder

 **Forflytning fra seng til bækkenstol vha. glidebræt og glidestykke**

* Borger får pants/ble af i sengen
* Hjælpes op at sidde på sengekant. Brug sengens hovedgærde
* Bækkenstol placeres ved seng, så tæt på borger som muligt
* Brættet lægges i det foldede glidestykke (håndtagene opad) og skal så godt langt ind under borger, ved at borger læner sig til modsatte side
* Brættet tages ud og skubbes under det dobbelte lag glidestykke
* Borger kan nu tage fat i armlæn på bækkenstol og vi hæver sengen lidt. Borger kan nu ved lidt støtte glide ned på stolen
* Kan komme til at sidde ordentligt ved at lægge vægten modsat på glidebrættet
* Glidebræt og glidestykke kan nu fjernes ved at læne sig til siden

* Når borger skal tilbage i seng, skubbes brættet ind under, som beskrevet ovenfor
* Den ene hjælper går nu på den anden side af sengen, hvor man kan hjælpe forflytningen, ved at trække i stroppen( husk at bruge vægtoverføring)
* Husk at få borgeren til at lægge vægten på brættet/glidestykket.

**Fra kørestol til seng (med sit on sejl**)

* Hvis borger sidder i det sorte ”sidde sejl”, så vær obs. på om borger er gledet ned. Hvis sejlet ikke når helt ned i knæhaserne, må det ikke benyttes
* Borger placeres mellem seng og badeværelse. Sørg for god plads ved begge sider
* Sengen gøres klar. Hovedgærde op og bendel ned
* Sejlstropperne sættes på lift åget
* Borger liftes i seng
* Lift og stol køres væk
* Sejlet tages af ved at bukke stropperne ned mod madras, under borger. 2. mand kan nu fiske stropperne ud og trække sejlet af

**Op og sidde på sengekant: (selvhjulpen/1 hjælper)**

* Sengen hæves til hjælperens arbejdshøjde
* Borgeren guides evt. om på siden (spilerdug kan placeres under borgerens ende)
* Hovedgærdet på sengen hæves
* Borgeren guides til at føre benene ud over sengekanten – evt. kan hjælper trække let benene ud over sengekanten (der kan placeres spilerdug under ben og ud over sengekanten)
* Borgeren sætter af med den hånd og albue der vender mod madrassen
* Hjælperen støtter evt. overkroppen
* Sengen sænkes

**Guides op at stå, ved rollator**

* Borgeren skal guides til at rykke sig frem på stolen vha. ”skinkegang”
* Guides til at trække benene ind under sig og overkroppen godt frem
* Borgeren bruger rollatoren til trække sig op, hjælper holder kun ved rollatoren

**Rejse sig fra stol**

* Borgeren rejser sig selv, evt. med let støtte over lænden af hjælperens hånd
* Obs på at borgeren skal:
	+ Have fødderne lidt ind under sig
	+ Være lidt fremme på stolen
	+ Læne sig frem
	+ Evt. skubbe fra med hænderne på stolesædet eller armlæn

**Flytte sig fra stol til stol/seng**

* Sæt køre-/badestolen vinkelret (højre/venstre side) på seng/stol
* Borgeren rejser sig selv, evt. med let støtte over lænden af hjælperens hånd
* Borgeren kan evt. holde fast ved stolens armlæn (det længst væk fra borgeren)
* Borgeren går sidevejs over til seng/stol

**Forflytning til stol/bækkenstol med lift**

Halvsejl  str.:

* Stolen kippes hvis det er muligt inden borgeren anbringes
* Husk at krydse benstropperne
* Borgeren kan skubbes blidt på knæene eller på sejlet for at komme tilbage i stolen
* Der er 2 hjælpere ved forflytningen
* Sejlet fjernes når forflytningen er overstået

**Forflytning til og fra  stol/bækkenstol med lift**

Toiletsejl str.:

* Stolen kippes hvis det er muligt inden borgeren anbringes
* Husk at krydse benstropperne
* Bukserne trækkes godt op på lårene inden benstropperne placeres, da det ellers er svært at få bukserne på plads bagefter
* Sejlet fjernes efter toiletbesøget

**Forflytning op fra gulv med gulvlift**

* Borgeren får en pude under hovedet og du sikrer dig at borger ikke har nogle brud
* Sejlet placeres enten ved at borgeren sætter sig op, eller ved at borger triller fra side til side
* Sejlet hægtes på og borgeren løftes op
* Der er 2 hjælpere ved forflytningen

**Højere op i seng 1**

* Borger bøjer benene + antiskrid under fødderne
* Spilerdug under hovedpude og skuldre. Evt. hæves fodenden
* Bed borgeren skubbe fra med fødderne og løfte enden

**Højere op i seng 2**

* Borger bøjer benene + antiskrid under fødderne
* Spilerdug under hovedpude og skuldre og evt. hæves fodenden
* Hovedgavlen fjernes, hjælper placerer begge arme under borgers skulderblade
* På aftalt kommando skubber borger fra med fødderne og løfte enden, hjælper laver vægtoverføring til bagerste fod
* Evt. spilerdug under enden

**Højere op i seng vha. 2 pers**

* Læg dobbelt spilerdug under borgeren (fra midt på låret til og med hoved) ved at rulle borgeren på siden
* Brug stort håndklæde eller lagen som slynge under lår tæt på baller
* Træk på aftalt kommando
* Vægtoverføring til bagerste fod

**Vending i seng med støtte (mod hjælper)**

* Bed borgeren bøje det ben der er længst fra hjælper
* Læg spilerdug under den balle der er tættest på hjælper
* Stå i gangstående
* Tryk borgerens bøjede knæ og øverste skulder over mod dig selv vha. vægtoverføring til bagerste fod

**Vending i seng med støtte. (væk fra hjælper)**

* Sengehest op til den side borgeren vendes over imod
* Bed borgeren bøje det ben der er nærmest dig
* Stå i gangstående. Støt/skub på borgerens skulderblad og knæ, ved at læne dig frem og sætte af med det bagerste ben, så borgeren kommer om at ligge på siden
* Tilret evt. borgerens ende så der er balance

**Placering af spilerdug under vendestykke**

* Borger vendes på siden ved at 1. hjælper trækker i vendestykke,ved hjælp af vægtoverføring
* Spilerdug placeres af 2. hjælper
* Borger vendes modsat
* Spilerdug trækkes på plads
* Borger kan nu glides i alle retninger

**Placering af sejl under borger**

* Borger vendes på siden (som beskrevet i pkt. vending i seng)
* Sejl placeres under borger
* Borger vendes modsat, og sejlet trækkes på plads
* Borger kan liftes

**Placering af sejl bag siddende borger, med 2 hjælpere**

* Bed borgeren om at læne sig forover
* Skub sejlet ned langs ryggen, så lavt som muligt. Ret ind efter midterstribe eller strop
* Træk benstropperne frem
* Borgeren læner sig tilbage, og borger eller hjælper løfter et ben ad gangen, mens stropperne trækkes under og op mellem ben

**Forflytningsbeskrivelse ved loftlift**

* Placering af sejl med Master turner duo
	+ Tilse at borgeren ligger højt nok oppe i sengen og korrekt på Master turneren
	+ Sejlet trækkes under hovedpude og Master turner
	+ Der trækkes i benstropperne, i etaper og ca. 10 cm af gangen, i hver side.  Brug vægtoverføring
	+ Når sejlet er trukket under, skilles Master turneren på midten og stropperne fra sejlet placeres under lårene. Stropperne sættes nu på liften. Yderste huller i stropperne bruges både øverst og nederst
	+ Hovedgærde eleveres og bendel sænkes
	+ Placer et håndklæde mellem benene og sejlet, inden borgeren liftes
	+ Der kan nu liftes med øverste halvdel af Master turneren. (den fjernes først når borgeren sidder i stolen
* Placering af sejl uden brug af Masterturner (kan praktiseres når borgeren kan samarbejde)
	+ Borgeren guides til at  tage fat i senge galgen og hæve overkroppen
	+ Sejlet placeres under borger, så langt nede som muligt
	+ Guides til at bøje i ben og løfte bækken
	+ Sejlet kan nu trækkes ned på plads
	+ Når sejlet er trukket under placeres stropperne fra sejlet under lårene. Stropperne sættes nu på liften
	+ Yderste huller i stropperne bruges både øverst og nederst
	+ Hovedgærde eleveres og bendel sænkes
	+ Placer et håndklæde mellem benene og sejlet, inden borgeren liftes
* Sejl af i stol gøres ved, at guide borgeren til at løfte benene, så benstropper kan fjernes. Borgeren guides så til at læne sig frem og hele sejlet kan nu fjernes

**Toiletbesøg/ bleskift med rollator**

* I forbindelse med toilet besøg rejser borger sig ved rollator. Borger går lidt frem så personale kan hjælpe med at rette tøjet eller skifte bleen

**Toiletbesøg/bleskift med talerstol**

* I forbindelse med toilet besøg rejser borger sig ved talerstol. Borger går lidt frem så personale kan hjælpe med at rette tøjet eller skifte bleen

**Toiletbesøg og/ eller bleskift med stålift**

* Borgeren forflyttes med stålift til bækkenstol. Husk at indstille skinnebensstøtter korrekt. Tøjet ordnes og evt. ble placeres imens borgeren står i liften

**Sideforflytning fra kørestol til seng**

* Stolen placeres parallelt med sengen, ved benenden og borgeren har udsigt til hovedenden. Fodstøtterne og armlæn ind mod sengen fjernes
* Borgeren tager fat i armlænet og flytter sig i små ryk over i sengen, hjælper kan evt. stå bagved kørestol og give let støtte

**I seng en hjælper**

* Hæv hovedgæret: Borgeren sidder på sengekanten
* Spilerdug lægges under tyngdepunktet (balle)
* Seng eleveres til hoftehøjde på hjælper
* Borger guides sidelæns ned. Vægtstangsfunktionen træder i kraft
* Hjælper får beboers ben op, ved hjælp af hoften

**I seng ved 2 hjælpere + håndklæde**

* Borgeren sidder på sengekanten. Sengegavlen tages af
* Sengen hæves og ryglænet slås op. Spilerdug placeres under borgerens balle, nærmest hjælperen
* Håndklædet placeres omkring borgers ankler
* 1. hjælper guider beboer sidelæns ned, samtidig med 2. hjælper får benene op ved hjælp af et håndklæde. Vægtstangsfunktionen træder i kraft

Karin Christiansen juni 2019